ITEL คว้างานจัดหาบริการคู่สายวงจรเช่า KTB มูลค่า 165 ลบ.
ITEL คว้างานจัดหาบริการคู่สายวงจรเช่า KTB มูลค่า 165 ลบ.
12 มิ.ย. 2563

บริษัท อินเตอร์ลิ้งค์ เทเลคอม จำกัด (มหาชน) หรือ ITEL เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ในวันนี้ (12 มิ.ย.63) บริษัทฯได้เข้าลงนามสัญญากับ บริษัท กรุงไทยคอมพิวเตอร์เซอร์วิสเซส จำกัด เรื่อง โครงการจัดหาบริการคู่สายวงจรเช่า (Link) สำหรับธนาคารกรุงไทย-Primary Link มูลค่าสัญญาทั้งสิ้น 165,000,000 บาท (รวมภาษีมูลค่าเพิ่ม) โดยโครงการดังกล่าว ครอบคลุมสาขาของธนาคารกรุงไทยทั้งสิ้น 1,559 สาขาทั่วประเทศ โดยมีระยะเวลาติดตั้ง 120 วัน และระยะเวลาการให้บริการ 36 เดือน นับจากวันลงนามในสัญญา หรือวันที่ผู้รับจ้างได้รับหนังสือแจ้งจากผู้ว่าจ้างให้เริ่มทำงานได้